תקנות העיטורים בצבא הגנה לישראל (אות המערכה ברצועת הביטחון בלבנון – קביעת זכאים לאות במוסד למודיעין ולתפקידים מיוחדים)

{{ח:התחלה}}
{{ח:כותרת|תקנות העיטורים בצבא הגנה לישראל (אות המערכה ברצועת הביטחון בלבנון – קביעת זכאים לאות במוסד למודיעין ולתפקידים מיוחדים), התשפ״ג–2023}}

{{ח:פתיח-התחלה}}
{{ח:תיבה|ק״ת תשפ״ג, 1664|תקנות העיטורים בצבא הגנה לישראל (אות המערכה ברצועת הביטחון בלבנון – קביעת זכאים לאות במוסד למודיעין ולתפקידים מיוחדים)|https://olaw.org.il/takanot/takanot-10627.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק העיטורים בצבא הגנה לישראל#סעיף 7|סעיף 7(ג1)}} {{ח:חיצוני|חוק העיטורים בצבא הגנה לישראל|לחוק העיטורים בצבא הגנה לישראל, התש״ל–1970}} (להלן – החוק), ובאישור הממשלה, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אות המערכה ברצועת הביטחון בלבנון“ או ”אות“ – אות המערכה ברצועת הביטחון בלבנון שקבע שר הביטחון כאות מערכה לעניין {{ח:חיצוני|חוק העיטורים בצבא הגנה לישראל|החוק}} {{ח:חיצוני|תקנות העיטורים בצבא הגנה לישראל (אות המערכה ברצועת הביטחון בלבנון – קביעת חיילים ואנשי צבא דרום לבנון זכאים)|בתקנות העיטורים בצבא הגנה לישראל (אות המערכה ברצועת הביטחון בלבנון – קביעת חיילים ואנשי צבא דרום לבנון זכאים), התשפ״א–2021}};
{{ח:ת|סוג=הגדרה}} ”התקופה הקובעת“ – התקופה שמיום י״ג בתשרי התשמ״ג (30 בספטמבר 1982) עד יום י״ט באייר התש״ס (24 במאי 2000);
{{ח:ת|סוג=הגדרה}} ”ועדה מייעצת“ – ועדה שהוקמה לפי {{ח:פנימי|סעיף 4|תקנה 4}};
{{ח:ת|סוג=הגדרה}} ”יחידה מזכה“ – כמשמעותה {{ח:פנימי|סעיף 2|בתקנה 2}};
{{ח:ת|סוג=הגדרה}} ”מוסד“ – המוסד למודיעין ולתפקידים מיוחדים;
{{ח:ת|סוג=הגדרה}} ”ראש מש״א“ – ראש אגף משאבי אנוש במוסד;
{{ח:ת|סוג=הגדרה}} ”שנה“ – תקופה שמ־1 בינואר של שנה פלונית עד 31 בדצמבר של אותה שנה.

{{ח:סעיף|2|קביעת יחידה מזכה}}
{{ח:תת|(א)}} ראש מש״א רשאי לקבוע כי יחידה במוסד היא יחידה מזכה בשנה מסוימת מתוך כלל התקופה הקובעת (להלן – השנה המזכה), אם היא פעלה בגזרת לבנון או סייעה באופן ישיר ללחימה בגזרת לבנון, לתקופה כוללת של 30 ימים לפחות באותה שנה.
{{ח:תת|(ב)}} ראש מש״א רשאי לקבוע בנוגע ליחידה במוסד, בעלי תפקידים או מקצועות שרק לגביהם תיחשב היחידה כיחידה מזכה, אם מצא כי לגבי אותם בעלי תפקידים או מקצועות התקיים האמור בתקנת משנה (א).

{{ח:סעיף|3|זכאים לקבלת האות}}
{{ח:ת}} זכאי לקבלת אות המערכה ברצועת הביטחון בלבנון הוא עובד המוסד, שעבד במוסד במהלך התקופה הקובעת, ושמתקיים בו אחד מאלה:
{{ח:תת|(1)}} הוא הוצב ביחידה מזכה לתקופה כוללת של 30 ימים לפחות, במצטבר, במהלך שנים מזכות של אותה יחידה;
{{ח:תת|(2)}} במהלך התקופה הקובעת הוצב ביחידה מזכה למשך תקופה קצרה מ־30 ימים כאמור בפסקה (1), ואולם הוא נחבל או חלה במהלך הצבתו ביחידה מזכה ועקב עבודתו, או שחבלתו או מחלתו הוחמרו בשנה מזכה במהלך הצבתו ביחידה מזכה ועקב עבודתו;
{{ח:תת|(3)}} ראש מש״א או מי שהוא הסמיכו לכך הורה כי הוא זכאי לאות המערכה ברצועת הביטחון בלבנון, לאחר שהובאו לפניו המלצות הוועדה המייעצת, ולאחר ששוכנע כי תרם תרומה ישירה ומשמעותית ללחימה בגזרת לבנון או כי התקיימו לגביו נסיבות מיוחדות המצדיקות את הענקת האות.

{{ח:סעיף|4|ועדה מייעצת}}
{{ח:ת}} ראש המוסד ימנה ועדה מייעצת לבחינת בקשות לפי {{ח:פנימי|סעיף 3|תקנה 3(3)}} למתן אות המערכה ברצועת הביטחון בלבנון, ובראשה יכהן ראש חטיבה במוסד; הוועדה תדון בבקשות כאמור ותעביר את המלצותיה לראש מש״א.

{{ח:סעיף|5|זכאי שנפטר}}
{{ח:ת}} נפטר אדם הזכאי לקבלת אות המערכה ברצועת הביטחון בלבנון לפי {{ח:פנימי|סעיף 3|תקנה 3}}, לפני הענקת האות, יימסר האות לשאר בשרו הקרוב ביותר, כהגדרתו {{ח:חיצוני|חוק העיטורים בצבא הגנה לישראל#סעיף 6|בסעיף 6(ב) לחוק}}.

{{ח:סעיף|6|עובד שאינו זכאי לאות}}
{{ח:ת}} על אף האמור {{ח:פנימי|סעיף 3|בתקנה 3}}, לא יהיה זכאי לאות עובד מוסד שראש מש״א הורה כך לגביו, אם הורשע בבית דין משמעתי של עובדי המדינה או בבית משפט אזרחי בעבירה שיש עימה קלון על מעשה שעשה בתקופה הקובעת במהלך עבודתו במוסד.

{{ח:חתימות|כ״ו בניסן התשפ״ג (17 באפריל 2023)}}
* '''בנימין נתניהו'''
ראש הממשלה
{{ח:סוגר}}
{{ח:סוף}}
[[קטגוריה:בוט חוקים]]